ОБЩИНА БОРОВАН



НАРЕДБА

За придобиване, притежаване и отглеждане на кучета и котки — домашни любимци на територията на

Община БОРОВАН

Наредба за придобиване, притежаване и отглеждане на животни - домашни любимци /кучета и котки/ на територията на Община Борован

Раздел l. Общи положения.

Раздел ll. Придобиване, регистрация, отглеждане, развъждане и размножаване на кучета - домашни любимци

Раздел III. Присъствие на куче - домашен любимец на обществени места

Раздел IV. Придобиване, отглеждане и размножаване на котки - домашни любимци. Функциониране на обекти с търговска цел за временен престой на котки - домашни любимци

Раздел V. Изисквания към неправителствените организации, стопанисващи приюти на територията на Община Борован и правила за функциониране на обекти с търговска цел за временен престой на кучета - домашни любимци

Раздел VI. Мерки при агресивно поведение от страна на куче - домашен любимец

Раздел VII. Административно - наказателни разпоредби Раздел VIII. Допълнителни разпоредби

Преходни и заключителни разпоредби

**Раздел l. Общи положения.**

Чл.1.

1. Наредбата определя реда и начина на придобиване, притежаване, отглеждане и развъждане на животни - домашни любимци /кучета и котки/ на територията на Община Борован;
2. Регламентира взаимоотношенията между институциите, неправителствените организации за защита на животните /HПO/ и собствениците на животни - домашни любимци

**Раздел II. Придобиване, регистрация, отглеждане, развъждане и размножаване на кучета - домашни любимци**

Чл.2. Придобиването на куче се удостоверява:

1. С договор за покупко-продажба или за дарение от търговска обект, развъдник, приют, пансион, регистрирани по чл.137 от Закона за ветеринарномедицинската дейност /ЗВД/ или от други физически и юридически лица, в това число или по наследство;
2. Със сертификат и ветеринарномедицински паспорт - внос от трета страна, а при придобиване от държава членка на Европейския съюз с ветеринарномедицински паспорт;

## Посредством регистрационните документи - ветеринарномедицински паспорт с вписана идентификация, съгласно чл.174 от ЗВД при придобиване на безстопанствено куче.

Чл.3. Придобиване на куче от лица под 18-годишна възраст

Продажбата или дарение на куче на лица под 18 год. се извършва единствено с нотариално заверена декларация от родител или настойник.

**Регистрация на кучета - домашни любимци**

Чл.4. Регистрация на кучета - домашни любимци

(1) Необходими действия при регистрацията на кучета - домашни любимци

1 Собствениците на кучета - домашни любимци, навършили 6 - седмична възраст, задължително ги представят на ветеринарен лекар, който упражнява ветеринарномедицинска практика, за издаване на паспорт по образец и извършване на ветеринарномедицински манипулации - ваксинация и обезпаразитяване.

2.За кучета - домашни любимци, на които е издадена легитимна здравна книжка в минал период, същата остава валидна и собственикът не е задължен да я замени с ветеринарномедицински паспорт. При деклариране на кучето - домашен любимец, съгласно чл. 4. ал. 1, т. 5 от настоящата наредба, собственикът вписва в декларацията идентификационен код от шест цифри, удостоверяващ здравната книжка като регистрационен документ.

3.При навършване на 4-месечна възраст или в 7 -дневен срок от придобиване на куче над тази възраст, собственикът задължително го регистрира при ветеринарен лекар. При регистрацията на кучето -домашен любимец ветеринарният лекар поставя инжектируем транспондер /чип/ или татуировка

4.При кучета - домашни любимци над тази възраст собствениците са длъжни да им поставят чип или татуировка в 6-месечен срок от влизане в сила на тази наредба.

5.Всеки собственик на куче - домашен любимец над 4-месечна възраст или в тримесечен срок от неговото придобиване над тази възраст го декларира в данъчната служба към Община Борован, независимо дали същото е освободено от дължимия данък, съгласно чл.175 на ЗВД, като попълват декларация по образец 1,и декларация по образец 2, че е запознат със задълженията и глобите от настоящата Наредба.

6.В декларацията по т. 5 на чл. 4, ал. 1 от настоящата Наредба се въвеждат следните данни:

 6.1.За всяко *физическо лице -* собственик на куче - домашен любимец се въвеждат и обработват данни:

 6.1.1.Собствено, бащино име и фамилно име;

 6.1.2.ЕГН (ЛНЧ);

 6.1.3..Адрес по местоживеене и постоянен адрес;

 6.1.4.Номер на транспондера /чип/ или на татуировката;

 6.2.За всяко *юридическо лице -* собственик на куче - домашен любимец се въвеждат и обработват данни:

6.2.1.Наименование; 6.2.2.Булстат/ЕИК;

6.2.3.Адрес на регистрация; 6.2.4.Адрес на управление;

6.2.5.Управител (лице за контакти);

6.2.6.Номер на транспондера /чип/или на татуировката на животното.

 6.3.Към декларацията за притежаване на куче - домашен любимец се въвеждат данни, съгласно Приложение 1 от настоящата Наредба и се прилага ксерокопие на съответната страница от паспорта за удостоверяване на обстоятелствата за освобождаване от такса

„притежаване на куче“, съгласно изискванията на ЗВД и ЗЗЖ.

Чл.5.Регистрацията на кучета е двустепенна и включва ветиринарно- медицинска и административна регистрация.

Чл.6. Ветиринарно-медицинската регистрация се извършва от държавните ветеринарни органи или от лицензирани специалисти по ред определен от Закона за ветиринарно-медицинската дейност и се съпровожда от задължителна имунопрофилактика и дехелминтизация.

Чл.7(1).Административната регистрация се извършва от упълномощени служители на Община Борован при представяне на следните документи:

1. Документ за ветеринарно-медицинска регистрация.
2. Документ за платена такса по ЗМДТ
3. Декларация образец / Приложение 2 /
4. Молба образец / Приложение 3 /

(2). На базата на представените документи се извършва вписване в специален регистър, който съдържа следните данни:

1. Име на собственика
2. Данни за кучето според представените документи - име, възраст,

порода, пол, отличителни белези.

1. Цел на използване.
2. Постоянно местообитаване.
3. Други, ако има такива.

(3). Въз основа на извършената регистрация се издават:

1.Удостоверение за регистрация ( Приложение 4).

(4). Регистрацията е пожизнена, а при смърт, смяна на собственика или

адреса се извършва актуализация в регистъра в срок до 1 месец.

1, При промяна на адреса и на собствеността, собственикът е длъжен да уведоми данъчната служба в срок до 2 *месеца,* а при смърт на кучето - домашен любимец, в срок от 7 дни след настъпване на събитието.

1. Кметове по населени места, чрез сформираните мобилни групи извършват системни проверки за регистрацията на кучета - домашни любимци и други възложени им дейности, като информират ресорният зам. Кмет на Община Борован.
2. Ветеринарните лекари на територията на Община Борован изпращат ежемесечно данните от ветеринарномедицинския паспорт на всяко новорегистрирано куче - домашен любимец до кмета на Община Борован или упълномощени от него длъжностни лица.

Чл.8. Създаване на регистър с електронна база данни

* 1. Община Борован ползва информацията от електронния регистър за кучетата на БАБХ, създава и поддържа собствена база данни.
	2. Софтуерното поддържане и съхраняване на данните се осъществява от дирекция „УT ИРПП“ на Община Борован
	3. Редът за получаване от страна на Община Борован на достъп до информация по ал.1 на чл.5 от настоящата наредба се урежда с двустранно споразумение между страните.

Чл.7. Заплащането и освобождаването от такса за притежаване на куче

- домашен любимец се извършва съгласно Наредба №7 на Общински Съвет за определяне на местните данъци.

**Отглеждане на кучета - домашни любимци**

Чл.8. Принципи на отглеждане.

1. Всеки, който отглежда куче - домашен любимец или се грижи за такова е отговорен за неговото здравословно състояние и е длъжен да му осигурява условията, грижите и вниманието, съобразени с естествените му нужди, като:
	1. Осигурява необходимото пространство, свобода за движение, естествена светлина, добра вентилация и обезопасяване от вредни газове и изпарения;
	2. Предпазва от контакт с предмети и препарати, които могат да го наранят или да предизвикат отравяне на територията на дома;
	3. Предоставя достатъчно количество храна, вода и свободен достъп до тях;
	4. Използва подходящи съдове за хранене, поставени по начин, който не позволява замърсяването им;
	5. Грижи се за него и не го изоставя, включително и неговото потомство;
	6. Предприема всички мерки за предотвратяване на бягството му;
	7. Отглежда кучето - домашен любимец при условия и начин, които не формират агресивно поведение;
	8. Осигурява поведение на кучето - домашен любимец, безопасно за здравето и живота на други животни и на хората;
	9. Осигурява ветеринарномедицинско обслужване:
		1. При необходимост, поради нарушено здравословно състояние и нараняване;
		2. За целите на профилактиката от опасни за хората и животните заболявания - ваксинация и обезпаразитяване, съгласно изискванията на ЗВД;
	10. Не допуска в непосредствена близост животни, притежаващи естествена или придобита нетърпимост едно към друго.
	11. (1) Не нарушава спокойствието и хигиенните условия на членовете на етажната собственост.
2. В случай, че собственикът на кучето - домашен любимец не може да го отглежда по независещи от него причини, той го предава в приют, спасителен център или на нов собственик, който да го отглежда в съответствие с физиологичните и поведенческите му особености.
3. Забранява се отглеждането на кучета - домашни любимци на:
	1. Открити тераси и балкони на жилищни сгради;
	2. В общите части и прилежащите територии на жилищните сгради;
	3. В мазета на сгради.
4. При отглеждане на кучета - домашни любимци в жилищни сгради, се осигурява площ, съгласно изискванията на чл.34 от Закона за защита на животните.
5. Собственикът на куче - домашен любимец е длъжен да осигури безопасността на хората, преминаващи покрай неговото лично дворно пространство, като изгради ограда с достатъчна плътност и височина, непозволяваща контакт с кучето - домашен любимец.

Чл.9. (1). При постъпване на сигнал с идентифициращи данни за подаващия сигнала, за наличие на случай, посочени на чл.8 от настоящата наредба, се извършва съвместна проверка от сформираните мобилни групи по райони.

(2) След извършване на проверката се съставя протокол и предписание до собственика със срок за отстраняване на констатираните нарушения.

Чл.10. Когато собственикът не изпълни предписанията по чл.8 от настоящата наредба, същият подлежи на санкции, предвидени в разпоредбите на Закона за ветеринарномедицинската дейност /ЗВД/ и Закона за защита на животните /33Ж/.

**Размножаване на кучета - домашни любимци**

Чл.11. Размножаване на кучета - домашни любимци

1. Собственикът на куче - домашен любимец е длъжен да избягва нежеланото му размножаване чрез осигуряването на:
	1. изолация по време на размножителния период;
	2. кастрация.
2. В случаите, в които собствениците не са в състояние, да отглеждат новородените или да ги представят на нови собственици, животните се настаняват в приют, а собственикът задължително кастрира своето куче

- домашен любимец.

**Раздел III. Присъствие на куче - домашен любимец на обществени**

**места**

Чл.12. На обществени места собственикът на куче - домашен любимец е длъжен:

1. Да предотврати всяка проява на необоснована агресия на кучето - домашен любимец, проявена на обществени места и не допуска ситуации, застрашаващи живота или здравето на хора и животни.
2. Да не оставя кучето - домашен любимец без надзор, да осигурява постоянен и непосредствен контрол върху поведението му.
3. Собственикът на кучето - домашен любимец взема мерки да не допуска животното само да напуска мястото на отглеждане, да навлиза в чужда собственост или на обществени места.
4. Да не допуска контакт на заразно болно и опасно куче - домашен любимец с други животни и хора
5. Да не използва кучето - домашен любимец за комерсиални цели - просия, фотография, игри на късмета, хазарт и бой с други кучета.
6. Да събира и изхвърля на подходящо място екскрементите на кучето - домашен любимец.
7. Да носи със себе си следните регистрационни документи на кучето - домашен любимец:
	1. Ветеринарномедицински паспорт или копие от него;
	2. Документ за платена такса за съответната или предходната година, или копие от него, ако кучето - домашен любимец не е освободено, съгласно чл.175 от ЗВД;
	3. За ловните кучета - ловен билет, издаден от БЛРС;
	4. Собственикът е длъжен да предоставя документите на кучето — домашен любимец пред ветеринарните или общински власти при поискване.

Чл.13. (1) Забранява се присъствието и разхождането на кучета - домашни любимци:

1. На територията на детски градини, ясли и училища;
2. На територията на здравни заведения;
3. На територията на обособени детски и спортни площадки;
4. На територията на градските паркове и градини, които не са определени със заповед от Кмета на Община Борован за разхождане на кучета - домашни любимци;

(2) Разрешено е преминаването на кучета - домашни любимци през градските паркове и градини, които не са определени със заповед от Кмета на Община Борован, при спазване изискванията на чл.14, т.1 от настоящата наредба.

Чл.14. Собственикът на куче - домашен любимец е длъжен:

1. На обществени места да води кучето - домашен любимец винаги и задължително на повод до 1,5м., а при кучета - домашни любимци над 10 кг. на неразтеглив повод до1,5м. или с намордник.
2. От намордник са освободени кучета - водачи на незрящи хора;
3. Поводът и намордникът не са задължителни на местата за разхождане на кучета - домашни любимци, определени със заповед от Кмета на Община Борован;

## Чл.15. (1) Родител, попечител или други лица, които полагат грижи за деца под 14 години, не трябва да го оставят без надзор при разхождане на куче - домашен любимец над 10 кг. на обществени места;

(2) Когато лицата по ал.1 на чл.14 от настоящата наредба не могат да упражнят надзор върху деца под 14 години, за които полагат грижи, са длъжни да осигурят придружител, пълнолетно /дееспособно/ лице в случаи на разхождане на куче -домашен любимец над 10 кг. на обществени места.

Чл. 16. Забранено е умишленото провокиране от собственици на кучета - домашни любимци, на поведение водещо животните до агресия или нарушаващо спокойствието и безопасността на други животни и хора по време на разходка или в жилищни сгради в режим на етажна собственост.

**Раздел IV. Придобиване,отглеждане и размножаване на котки- домашни любимци. Функциониране на обекти с търговска цел за временен предстой на котки и кучета домашни любимци.**

Чл.17. (1) Придобиване на котки - домашни любимци се извършва съгласно чл.2, т.1, 2 и чл.3 от настоящата наредба.

(2) Придобиването на безстопанствени котки може да се извършва посредством регистрационен документ - ветеринарномедицински паспорт с вписана идентификация.

Чл.18. (1) При отглеждане на котка - домашен любимец, собственикът е длъжен да спазва принципите, посочени в чл.8, ал.1 от настоящата наредба.

1. Собственикът е длъжен да вземе мерки за предотвратяване на нежелано размножаване, съгласно разпоредбите на чл.11, ал.1 от настоящата наредба.
2. Функциониране на обекти с търговска цел за временен престой на котки -домашни любимци се осъществява съгласно изискванията на чл.20 от настоящата наредба.

**Раздел V. Изисквания към неправителствените организации, стопанисващи приюти на територията на Община Борован и правила за функциониране на обекти с търговска цел за временен престой на кучета - домашни любимци**

Чл.19. Изисквания за стопанисване на приюти на територията на Община Борован.

Всяка неправителствена организация, стопанисваща приют за безстопанствени кучета на територията на Община Борован въз основа на сключен договор или споразумение с общината, е длъжна:

1. Да идентифицира, съгласно чл.46 от Закона за защита на животните всяко куче, прието в приюта, безстопанствено или предоставено с договор от собственици, които не могат да го отглеждат и да го кастрира, при условие, че здравния му статус и възрастта позволяват тази манипулация.
2. Да изпраща ежемесечно информация в Община Борован, относно броя кастрирани и осиновени кучета за съответния период.
3. Кучетата, настанени в приют да се предоставят безвъзмездно на лица, които желаят да ги отглеждат като домашни любимци и ги регистрират по чл.174 от ЗВД.
4. Кучета - домашни любимци, настанени в приют по желание на своите стопани /или отнети от тях от контролните органи по настоящата наредба/, както и кучета, чието връщане по места е невъзможно/ по здравословни или поведенчески причина/ се идентифицират, съгласно чл.4, ал.1, т.2, т.3 от настоящата наредба и остават в приюта до намирането на нови стопани. Всички останали кучета, постъпили за обработка в приюта се връщат по местата на залавяне, съгласно чл.47, ал.3 от ЗЗЖ.

Чл.20. Функциониране на обекти с търговска цел за временен престой на кучета -домашни любимци

1. Хотелите за кучета - домашни любимци, училищата за дресура и приютите за безстопанствени кучета се регистрират в ОДБХ, съгласно изискванията на чл.137 от ЗВД.
2. Настаняването на кучета - домашни любимци в обектите по ал.1 на чл. 20 от настоящата наредба е възможно, съгласно чл.150 от ЗВД и Наредба 41 на M3X за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни, обн. ДВ. бp.1 от 06.01.2009 г., в сила от 01.07.2009 г.
3. Забранено е функционирането на обекти по ал.1 на чл.20 от настоящата наредба в жилищни сгради в режим на етажна собственост.
4. Дресьорите на кучета - домашни любимци трябва да притежават документ за правоспособност.
5. Собствениците на обекти по ал.1 на чл.20 от настоящата наредба са длъжни да притежават удостоверение за завършен курс по защита и хуманно отношение към животните.

**Раздел VI. Мерки при агресивно поведение от страна на куче - домашен любимец**

Чл.21 (1) При регистриран подаден писмен сигнал за случай на нападение от куче -домашен любимец с известен собственик и/или адрес на отглеждане срещу човек или друго животно, се извършва проверка на място от представители на мобилната група по смисъла на

§1, т.9 от допълнителните разпоредби на настоящата наредба, които процедират, съгласно изискванията на ЗВД и ЗЗЖ;

 (2)При нанесени от кучето - домашен любимец телесни повреди, проверяващите

 органи изготвят протокол. При необходимост се изискват медицинско свидетелство

 и свидетелски показания;

 (3)Кучето - домашен любимец по ал.2 на чл.21 от настоящата наредба може да се отнеме от

 собственика, въз основа на изготвен от проверяващите органи протокол, съдържащ

 основанията *за* отнемането му, подписан от минимум 2/3 от членовете на комисията.

 Кучето - домашен любимец се настанява в общински приют.

(4) В общинския приют се сформира комисия, която извършва анализ на поведението на кучето - домашен любимец, която включва:

* управител на приюта;
* Ветеринарен лекар на приюта;
* със съдействието на ветеринарен лекар от ОДБХ.

 (5)Комисията по ал.4 на чл.21 от настоящата наредба изготвя индивидуален протокол, който

 потвърждава или отхвърля агресивното поведение на кучето, след което се процедира,

 съгласно изискванията на Закона за ветеринарномедицинската дейност и Закона за защита

 на животните.

Чл.22. При подаден писмен сигнал за нападение и причинени телесни повреди от домашно куче с неизвестен собственик с/или неизвестен адрес на отглеждане, общинската администрация се обръща за съдействие за установяване на адреса и собственика към ОДБХ и съответното районно управление на полицията. След установяване на адреса и собственика се процедира по реда на чл.21 от настоящата наредба.

**Раздел VII. Административно - наказателни разпоредби.**

Чл.23. (1) Контролни органи по смисъла на наредбата са Кметът на Община Борован или упълномощени от него длъжностни лица.

(2) Неправителствени организации могат да съдействат на органите по ал.1 на чл.23 от настоящата наредба при осъществяване на контролните им правомощия.

Чл.24. (1)Контролните органи по чл.23, ал.1 от настоящата наредба извършват проверки по постъпили писмени молби, жалби и сигнали за нарушения на наредбата, подадени от държавни органи, физически и юридически лица, като анонимни сигнали не се проверяват.

1. Контролните органи

1.Устаковяват самоличността на собственика на животно - домашен любимец, със съдействието на полицията;

2. Имат право да извършват проверка след, осигурен достъп от страна на собственика в недвижими имоти, в които се отглеждат животни или се предполага, че се отглеждат или третират животни-домашни любимци. В случаите на отказ от страна на собственика на имота проверката се извършва на основание на съдебно решение и съдействие на общинска полиция.

1. При констатиране на нарушения по тази наредба контролните органи:
	1. Съставят констативни протоколи и дават предписания със срокове и отговорници за отстраняването им,
	2. Съставят актове за установяване на административна нарушения;
	3. Налагат глоба срещу фиш. При отказ от страна на нарушителя да заплати глобата, му се съставя акт по реда на Закона за административните нарушения и наказания /ЗАНН/;
2. Въз основа на съставените актове за установени административни нарушения се издават наказателни постановления от кмета на Община Борован и/или упълномощени от него длъжностни лица.

Чл.25. Санкции и глоби

1. За констатирани нарушения по чл.12, т.6 и т.7 от настоящата наредба, на нарушителите се налага глоба с фиш до 20 лв., а при повторно нарушение в рамките на текущата година се съставя акт за административно нарушение и се издава наказателно постановление за налагане на глоба в размер до 200 лв.;
2. За констатирани нарушения по чл.14, т.1 от настоящата наредба на нарушителите се налага глоба с фиш до 50 лв., а при повторно нарушение в рамките на текущата година се съставя акт за административно нарушение и се издава наказателно постановление за налагане на глоба в размер до 400 лв.;
3. В случай, че стопанинът допусне нежелано размножаване и не осигури кастрация на животното - домашен любимец, съгласно чл.11, ал.2 и чл.18, ал. 2 от настоящата наредба, му се налага глоба от 100 до 250 лв., а при повторно нарушение в рамките на текущата година се съставя акт за административно нарушение и се издава наказателно постановление за налагане на глоба в размер от 300 до 500 лв.
4. За констатирани нарушения на чл.11, ал. 3 с настоящата наредба, на нарушителя се налага глоба с фиш до 50лв., а при повторно нарушение в рамките на текущата година се съставя акт за административно нарушение и се издава наказателно постановление за налагане на глоба в размер от 350 до 1000лв.
5. В случай, че собственикът не осигури поставянето на микрочип или татуировъчен номер на кучето -домашен любимец и не го регистрира, съгласно чл.4, ал.1, т.3, т.4 и т.5 от настоящата наредба, му се налага глоба с фиш в размер до 50 лв., като се дава писмено предписание за извършване на регистрация в едноседмичен срок. При повторно нарушение в рамките на текущата година се съставя акт за административно нарушение и се издава наказателно постановление за налагане на глоба в размер до 200 лв.
6. При разхождане на куче - домашен любимец над 10кг. на обществени места от лица под 14 г. без родител, попечител или други лица, които полагат грижи за него, или без придружител, пълнолетно

/дееспособно/ лице, на отговорното за него лице се налага глоба с фиш до 20 лв.

1. На собственика на куче - домашен любимец, нанесло тежки телесни повреди по смисъла на чл.21, ал.2 от настоящата наредба се налага глоба с издаване на наказателно постановление в размер от 1000лв. до 2000лв„ освен ако за извършеното нарушение не се предвижда по- тежко наказание по друг нормативен акт, като кучето се отнема от собственика и се настанява в общински приют.
2. На собственици на кучета - домашни любимци, нарушили разпоредбите на чл.12, т. 5 и чл.16 от настоящата наредба се налага глоба в размер от 500 до 1500 лв., за което се издава наказателно постановление.
3. Наказанията по предходните алинеи се налагат, ако за извършеното нарушение не се предвижда по-тежко наказание по друг нормативен акт
4. За констатирани нарушения по настоящата наредба, различни от описаните в предходните алинеи, на нарушителите се налагат глоби от 100 до 200 лв., а при повторни нарушения в рамките на текущата година се съставя акт за административно нарушение и се издава наказателно постановление за налагане на глоба в размер от 250 до 500 лв.
5. Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания.

Чл.24. Глобите, събрани по реда на тази наредба постъпват в общинския бюджет и се използват за:

1. Обособяване и благоустрояване на равномерно разпределени места, представляващи максимум 10% от зелената площ на района, определена със заповед на районните кметове за разхождане на кучета

- домашни любимци.

1. За мерки и дейности, насочени към овладяване популацията на безстопанствените кучета на територията на Община Борован.
2. За финансиране на общински кастрационни програми и кампании;
3. За сключване на договори с частно практикуващи ветеринарни лекари за извършване на кастрации на безстопанствени кучета;
4. За изграждане на общински приют и кастрационни центрове.

**Раздел VIII. Допълнителни разпоредби**

§1. По смисъла на наредбата:

1. „животно - домашен любимец" е всяко куче или котка, което се отглежда от домакинството или от интерес към животното;
2. "идентификация на животно” е еднозначното му характеризиране по данните от неговия микрочип, или татуировъчен номер, съответстващи на паспортните и регистрационните данни;
3. „безстопанствено животно" е всяко животно, което няма дом или се намира извън границите на дома на своя собственик и не е под контрола или под прекия надзор на собственик, както и всяко животно домашен любимец, гледано в незаградено пространство;
4. „кастрация" - отстраняване на яйчниците и матката на женските животни и тестисите на мъжките;
5. „блокиране на раждаемостта" - спиране популацията на кучета - домашни любимци и безстопанствените кучета;
6. „агресивни кучета" са кучета, които проявяват спонтанна неадекватна реакция, насочена срещу хора или животни, които в зависимост от силата и нейното естество би могла да доведе до нараняване или причиняване на смърт; като кучето „не е агресивно", ако е нападнало или хапало при самозащита, защита на стопанина или неговата собственост /респективно човека, под чийто контрол се намира в момента/;
7. „търговия с животни - домашни любимци" са всички сделки, извършвани системно със стопанска цел, включващи прехвърляне правото на собственост върху тези животни;
8. „приют за животни" е общински или частен обект, който разполага с подходящи условия, за да осигури на безстопанствени животни ветеринарномедицинско обслужване, грижи, подслон и намиране на нов собственик.
9. „Мобилна група" - комисия, сформирана със заповед на кмета на съответното населено място, в която участват представители на Областна дирекция по безопасност на храните, общинска полиция, представител на неправителствена организация. Мобилната гpyпa извършва проверки за регистрацията на кучета - домашни любимци и на сигнали, относно нарушения изискванията на наредбата. Проверката може да се извърши при присъствие на половината от членовете на комисията.

**Преходни и заключителни разпоредби**

1. Настоящата наредба се приема на основание чл.21, ал.2 от Закона за местното самоуправление и местната администрация, чл.133, чл.178 от Закона за ветеринарномедицинската дейност (ЗВД) и Закона за защита на животните.
2. Изпълнението на наредбата се възлага на кмета на Община Борован и на упълномощени от него лица.
3. Собственици на кучета - домашни любимци трябва да поставят чип на кучето и да го декларират в данъчната служба на Община Борован, съгласно чл.4, ал.1, т. 4 и т. 5 от настоящата наредба в 6-месечен срок от влизане в сила на наредбата.
4. При деклариране на куче - домашен любимец в районната данъчна служба, на собственика се издава карта, която съдържа данните от подадената декларация, съгласно чл.4, ал 1, т.5 и т.6 от настоящата наредба.
5. Механизмът на издаване на картите по т.5 на Преходните и заключителните разпоредби на настоящата наредба да бъде разработен и утвърден от кмета на Община Борован в едногодишен срок от влизане в сила на наредбата.
6. При разхождане на куче - домашен любимец, собственикът е длъжен да носи в себе си карта по т.5 от преходните и заключителните разпоредби на наредбата, която замества ветеринарномедицинския паспорт и документа за платена годишна такса.
7. Изискването за носене на документите от т. 7.1. до т. 7.3 на чл.11 от настоящата наредба при разхождане на куче - домашен любимец на обществени места е задължително до влизане в сила на механизма за издаване на карти, съгласно т. 6 от преходните и заключителните разпоредби на настоящата наредба.

**§1.**/**нов с Решение № 52 от Протокол №6 от 30.05.2025г./** Думата „лев“ и нейните производни се заменят с думата „евро“ и нейните производни.

**§2. /нов с Решение № 52 от Протокол №6 от 30.05.2025г./** Всички стойности, посочени в левове в текста на Наредба се превалутират и закръгляват съгласно правилата на чл. 12 и чл. 13 от Закона за въвеждане на еврото в Република България. Превалутирането е предвидено да се извършва при действащия фиксиран курс от 1,95583 лева за едно евро.

**§3./ нов с Решение № 52 от Протокол №6 от 30.05.2025г./** Наредба за изменение и допълнение на Наредба за придобиване, притежаване и отглеждане на кучета и котки – домашни любимци на територията на Община Борован, приета с Решение № 52 по Протокол№ 6/30.05.2025г. и влиза в сила от датата, определена в Решение на Съвета на Европейския съюз за приемане на еврото в Република България, прието в съответствие с чл. 140, параграф 2 от Договора за функциониране на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функциониране на Европейския съюз.

*ПРИЛОЖЕНИЕ № 1*

ДО

НАЧАЛНИКА НА

МДТ

КЪМ ДИРЕКЦИЯ „“

ОБЩИНА БОРОВАН

**ДЕКЛАРАЦИЯ ПО ЧЛ.117**

***om Закона за мecmниme данъци и такси***

1. От... ............ ... ... ... ......... ............ ............... ...... ......... ......... ...........

(собствено, бащино и фамилно име/фирма на гражданина/предприятие) с ЕГН/ЛНЧ или служебен № на чужд гражданин...... ......... ... ...... ... ........

 БУЛСТАТ: ........................................................................................

Постоянен адрес/седалище:...... ...... ... ...... ... ... ..................... ... ... .........

л.к. №................................., изд. на.....................от.........................

2.Настоящата декларация подавам в качеството си на собственик на куче, порода......... ... ...... ... ..........., придобито на............ ... ... ......... .....

(дата на придобиване)

номер на транспондера / чипа /........... ...................................

3.Основания за освобождаване на собствениците на куче от такса — чл.175, ал 2 от Закона за ветеринарномедицинската дейност

1. кучета на инвалиди;
2. служебни кучета в организациите на бюджетна издръжка;
3. кучета, използвани за опитни цели;
4. кучета, използвани от Българския червен кръст;
5. кастрирани кучета;
6. ловни кучета.

Подпис на декларатора:.....................

За деклариране на неверни данни се носи наказателна отговорност по чл.255 и чл.313 от HK.

Приложение № 2

### **ДЕКЛАРАЦИЯ**

Долуподписаният……….

(трите имена)

 (попълва се при съгласие на заявителя по смисъла на чл.4 от З3ЛД)

Издадена на :... ......... ... ...... ......... от... ... ......... ... ... ...... ...... ...... ...... ...

С постоянен адрес:.........................................................................

 И настоящ адрес……………………………………………………………..

ДЕКЛАРИРАМ, че съм запознат/а/ със задълженията ми по „Наредба за придобиване, притежаване и отглеждане на животни - домашни любимци /кучета и котки/ на територията на Община Борован“.

Декларатор:... .................. ... ... .

/ПОДПИС/

Дата..

*Получих на ръка.......*

*/име, фамилия, подпис/*

. .... ..... ... ..на...... . ......

*/дата/*

***Приложение 3***

ДО

KMETA НА ОБЩИНА БОРОВАН

# **М О Л Б А**



(трите имена)

(адрес, телефон)

ЕГН... ... ... ...... ............ ...... ... ............ ... ....

Л.к.№ . . .... ... ............., издадена на.................., от.........................

Уважаема Госпожо Кмет,

Моля, да бъде извършена регистрация на притежаваното от мен домашно животно (куче, котка), порода. ,

пол (м / ж)............ ................, възраст. ,

име.. ... ... ... ... ... ... ... ... ... ... ....., отличителни белези (ако има такива)... ... ... ... ... . . ... ... ... ... ... ... ...... ... ... ... ... ... ... ... ... ... ... ... ... ... ... .... ..

номер на микрочипа........................................................................

За целта прилагам квитанция за платена такса.

Дата... .

***Приложение 4***

# **У Д О С Т О В Е Р Е Н И Е**

Община Борован издава настоящото удостоверение на

Живущ... ... ... ... ... ... ... ... ... ... ... ... ... ... ... ... ... ... ... ... ... ... ... ... ... ............ ... ..

В уверение на това, че същия е собственик на куче, регистрирано под

№... ... ... ... ... ... ..... в регистъра на Общината.

Дата... . Кмет на

Община Борован